CELEX: 62013TN0537
Language: el
Date: 2013-10-04 00:00:00
Title: Υπόθεση T-537/13: Προσφυγή της 4ης Οκτωβρίου 2013 — Roeckl Sporthandschuhe κατά ΓΕΕΑ — Roeckl Handschuhe & Accessoires (απεικόνιση χεριού)

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/33
            
         Προσφυγή της 4ης Οκτωβρίου 2013 — Roeckl Sporthandschuhe κατά ΓΕΕΑ — Roeckl Handschuhe & Accessoires (απεικόνιση χεριού)
   (Υπόθεση T-537/13)
   2013/C 367/58
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Roeckl Sporthandschuhe GmbH & Co. KG (Μόναχο, Γερμανία) (εκπρόσωπος: O. Baumann, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Roeckl Handschuhe & Accessoires GmbH & Co. KG (Μόναχο, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση του τετάρτου τμήματος προσφυγών του ΓΕΕΑ, της 22ας Ιουλίου 2013, καθόσον δέχεται μερικώς την προσφυγή της παρεμβαίνουσας και απορρίπτει την αίτηση καταχωρίσεως κοινοτικού σήματος για τα προϊόντα της κλάσεως 18: είδη από δέρμα και απομιμήσεις δέρματος, ειδικότερα πορτοφόλια για κέρματα και για χαρτονομίσματα, πορτοφόλια, θήκες κλειδιών, εφόσον εμπίπτουν στην κλάση 18 και της κλάσεως 25: ενδύματα, ειδικότερα γάντια, εφόσον εμπίπτουν στην κλάση 25,
            
         
               —
            
            
               να καταδικάσει την παρεμβαίνουσα στα δικαστικά έξοδα της προσφεύγουσας, συμπεριλαμβανομένων των εξόδων των διαδικασιών ενώπιον των τμημάτων ανακοπής και προσφυγών, καθώς και να καταδικάσει το καθού (ΓΕΕΑ) στα δικαστικά του έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα.
   
      Σήμα προς καταχώριση: Εικονιστικό σήμα που αναπαριστά ένα χέρι, για προϊόντα των κλάσεων 18, 25 και 28 ‒ Αίτηση καταχωρίσεως κοινοτικού σήματος υπ’ αριθ. 6 961 965.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η Roeckl Handschuhe & Accessoires GmbH & Co. KG
   
      Αντιταχθέν σήμα ή σημείο: κοινοτικό εικονιστικό και γερμανικό εικονιστικό σήμα «Roeckl», τα οποία περιέχουν την απεικόνιση ενός χεριού, για προϊόντα των κλάσεων 18 και 25.
   
      Απόφαση του τμήματος ανακοπών: απόρριψη της ανακοπής.
   
      Απόφαση του τμήματος προσφυγών: ακύρωση της αποφάσεως του τμήματος ανακοπών.
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του κανονισμού 207/2009.